cyanic-selkie/wikianc huggingface dataset:
༈ སྙིང་ཐིག་བསྟན་པའི་ལོ་རྒྱུས།
བདུན་པ་སྟོན་པ་དྲང་སྲོང་ཁྲོས་པའི་རྒྱལ་པོས་གནས་སྲིན་པོ་རུ་ལུའི་སྒྲ་དང་ལྡན་པར་འཁོར་སྲིན་པོ་བྱེ་བ་གཅིག་ལ། ཆོས་རགས་པ་འདུལ་བའི་རྒྱུད་བཅུ་ལ་སོགས་པ་ཚེ་ལོ་ཁྲི་པའི་དུས་སུ་གསུངས་སོ།།
༼༈ དང་པོ་བི་མ་སྙིང་ཐིག་ནི།༽
དེ་ཡང་བོད་དུ་བཙན་པོ་ལྷ་སྲས་ཁྲི་སྲོང་ལྡེའུ་བཙན་གྱིས་མཁན་སློབ་རྣམ་གཉིས་སྤྱན་དྲངས་ནས་སངས་རྒྱས་བསྟན་པའི་རྒྱལ་མཚན་དགུང་ལ་བསྒྲེངས། གྲགས་ཆེན་གྱི་ལོ་ཙཱ་བ་མང་པོ་ཞིག་གསོ་སྐྱོང་གནང་ཞིང་། ལོ་ཆེན་བཻ་རོ་ཙ་ནས་རྫོགས་ཆེན་དར་སྤེལ་མཛད་པ་ལ་བློན་ཆེན་རྟ་ར་ཀླུ་ཁོང་དང་བཙུན་མོ་ཚེ་སྤོང་བཟའ་སོགས་བོན་ལ་དགའ་བའི་བློན་པོ་སྐོར་ཞིག་གིས་ཆོས་དར་བ་ལ་སྙིང་ནས་མ་བཟོད་ཀྱང་མདོ་ཕྱོགས་ལ་སྙད་འདོགས་ས་མ་རྙེད་པས་བྱེད་ཐབས་མ་བྱུང་མོད། རྒྱ་གར་ནས་ཆོས་ལ་ཕྲག་དོག་གིས་ཕྲ་མ་བྱུང་བར་བསྟུན། ཤ་ལྔ་བདུད་རྩི་ལྔ་སོགས་སྔགས་ཀྱི་དམ་རྫས་དང་ཕྱག་ལེན་མཛད་ཚུལ་གྱི་གསང་བ་འགའ་ཞིག་བཙུན་མོས་མཐོང་བས་མུ་སྟེགས་པའི་ངན་སྔགས་སྤེལ་གྱིན་འདུག་ཅེས་སྐྱོན་བརྗོད་བྱས་ཤིང་། སྦ་གསལ་སྣང་སོགས་འདུལ་བ་ལ་གཙིགས་ཆེར་འཛིན་པའི་བན་དེ་རྣམས་ཀྱིས་ཀྱང་དེ་ལ་རྒྱབ་སྐྱོར་གྱིས་གསང་སྔགས་དར་བར་བཀག་འགོག་ཆེན་པོ་མཛད་པ་དང་། ཉང་ཏིང་འཛིན་བཟང་པོ་གཙོས་སྔགས་ལ་མོས་པའི་སློབ་དཔོན་འགས་སྦ་གསལ་སྣང་ཆོས་ཀྱི་འདུན་སའི་གཙོ་འཛིན་དུ་བསྐོས་ཤིང་། ཆོས་ཁྲིམས་ཀྱི་བཀོད་འདོམས་མཛད་ཕྱོགས་ལ་ཡི་མ་རངས་པའི་རྣམ་འགྱུར་མང་ཙམ་བསྟན་པ་སོགས་མདོ་སྔགས་གཉིས་ཀྱི་བར་འགལ་བ་མང་དུ་བྱུང་ནས། ལོ་ཆེན་བཻ་རོ་ས་མཐའ་རྒྱལ་མོ་ཚ་བ་རོང་དུ་སྤྱུག་སྐབས་རྒྱལ་པོ་ལ་སློབ་དཔོན་བི་མ་མི་ཏྲ་སྤྱན་དྲངས་ན་ངའི་ཆོས་ཁུངས་བཙུན་མིན་རྟོགས་ཡོང་ཞུས་པ་ལྟར། རྒྱལ་པོས་རྒྱ་གར་ནས་སློབ་དཔོན་བི་མ་མི་ཏྲ་སྤྱན་དྲངས་ནས་རྗེ་འབངས་རྣམས་ལ་སྔགས་ཀྱི་སྐོར་མང་དུ་གསུངས་ཤིང་བཻ་རོའི་སློབ་མ་རྒྱལ་མོ་གཡུ་སྒྲ་སྙིང་པོས་ལོ་ཙཱ་མཛད་ནས་སེམས་སྡེ་ཕྱི་འགྱུར་བཅུ་གསུམ་བསྒྱུར་པ་དང་།
༼༈ རྫོགས་པ་ཆེན་པོ་ཀློང་ཆེན་སྙིང་ཐིག༽
དེ་ལས་རིག་འཛིན་འཇིགས་མེད་གླིང་པའི་ཐུགས་སྲས་བུ་ཆེན་འཇིགས་མེད་མཚན་ཅན་བཞི་ཞེས་རྡོ་གྲུབ་ཆེན་འཇིགས་མེད་ཕྲིན་ལས་འོད་ཟེར། རྫ་འཇིགས་མེད་རྒྱལ་བའི་མྱུ་གུ། དགེ་རྩེ་བླ་མ་འཇིགས་མེད་ངོ་མཚར། མོན་བླ་འཇིགས་མེད་ཀུན་གྲོལ་བཅས་ལ་སྙིང་ཐིག་གི་བསྟན་པ་སྤེལ་བའི་དབུགས་དབྱུང་ཐོབ། བུ་ཆེན་བཞི་ལས་རྡོ་གྲུབ་ཆེན་འཇིགས་མེད་ཕྲིན་ལས་འོད་ཟེར་གྱིས་གསེར་སྟོད་དུ་གྲུབ་ཆེན་ཡར་ལུང་དགོན་པ་ཕྱག་བཏབ་ཅིང་། ཕྱིས་རྡོ་གྲུབ་སྐུ་ཕྲེང་གཉིས་པ་འཇིགས་མེད་ཕུན་ཚོགས་སྐབས་སུ་རྐྱེན་ངན་འགའ་ཞིག་གིས་གདན་ས་ལ་ཉམས་ཆག་བྱུང་ནས་རྡོ་ཁོག་སྟོད་དུ་སྤོས་ནས་རྡོ་གྲུབ་དགོན་གཙང་ཆེན་དངོས་གྲུབ་དཔལ་འབར་གླིང་ཕྱག་བཏབ་ནས་རྡོ་གྲུབ་སྐུ་ཕྲེང་གསུམ་པ་འཇིགས་མེད་བསྟན་པའི་ཉི་མ་ཁོང་གི་སྐབས་སུ་ཤིན་ཏུ་དར་རྒྱས་བྱུང་། ཕྱིས་སུ་གསེར་སྟོད་ཡར་ལུང་དགོན་པ་ཡང་ཉམས་གསོ་བྱུང་ཞིང་ཁོང་གི་སློབ་མ་དང་ཡང་སློབ་རྣམས་ཀྱིས་ཕྱོགས་དང་ཕྱོགས་སུ་གདན་ས་ཕྱག་འདེབས་མཛད་ནས་གཙོ་བོ་མདོ་ཁམས་སྨད་ཕྱོགས་སུ་བསྟན་པ་དར་རྒྱས་ཆེན་པོ་བྱུང་། དེང་གི་དུས་སུའང་༸སྐྱབས་རྗེ་རྡོ་གྲུབ་ཆེན་བཞི་པ་ཐུབ་བསྟན་ཕྲིན་ལས་དཔལ་བཟང་མཆོག་ཆོས་བརྒྱད་ཀྱི་སྤྲོས་པ་རིང་དུ་དོར་ཞིང་། གསང་ཆེན་འོད་གསལ་རྡོ་རྗེ་ཐེག་པའི་སྒྲུབ་པའི་རྒྱལ་མཚན་བཙུགས་ཏེ་རྒྱ་བོད་འབྲུག་འབྲས་ལྗོངས་སོགས་སུ་སྙིང་ཐིག་སྙིང་པོའི་ཆོས་འཁོར་སྐོར་བཞིན་རང་ཅག་གདུལ་བྱའི་དཔལ་མགོན་དམ་པར་བཞུགས་བཞིན་པའོ།།
སྔ་འགྱུར་གྱི་མ་དགོན་དྲུག་ལས་དཔལ་ཞེ་ཆེན་བསྟན་གཉིས་དར་རྒྱས་གླིང་གི་རྒྱལ་ཚབ་རིན་པོ་ཆེ་འགྱུར་མེད་པདྨ་རྣམ་རྒྱལ་ལ་ཀུན་གཟིགས་འཇམ་དབྱངས་མཁྱེན་བརྩེ་དབང་པོས་རིག་འཛིན་འཇིགས་མེད་གླིང་པའི་བཀའ་འབུམ་དང་། དགོངས་གཏེར་ཀློང་ཆེན་སྙིང་ཐིག་གི་རིག་འདུས་རྩ་དབང་རྒྱས་པ་གནང་ཞིང་མཐར་ཀློང་སྙིང་ཡོངས་རྫོགས་ཀྱི་བྱིན་རླབས་གདམས་གཏད་ཐུན་མིན་མཛད་པ་དང་། ཀློང་སྙིང་བླ་བརྒྱུད་ཀྱི་བླ་མ་རྒྱང་འབོད་ཅིག་ཀྱང་མཛད་ཡོད་ཅིང་། ༸སྐྱབས་རྗེ་དིལ་མགོ་མཁྱེན་བརྩེ་རིན་པོ་ཆེ་མཆོག་གིས་རྫོགས་ཆེན་མཁན་རིན་པོ་ཆེ་པདྨ་བློ་གསལ་ལས་ཀློང་ཆེན་སྙིང་ཐིག་རྩ་པོད་གཉིས་ཀྱི་དབང་ལུང་གསན་ཅིང་། ཨ་འཛོམ་འབྲུག་པ་རིན་པོ་ཆེ་སྣ་ཚོགས་རང་གྲོལ་ལས་སྙིང་ཐིག་སྔོན་འགྲོའི་ཟབ་ཁྲིད་ཀྱང་མནོས། རྫོང་གསར་འཇམ་དབྱངས་མཁྱེན་བརྩེ་ཆོས་ཀྱི་བློ་གྲོས་མཆོག་གིས་སྙིང་ཐིག་ཡ་བཞི་དང་ཀློང་སྙིང་པོད་གཉིས་ཀྱི་དབང་ལུང་ཁྲིད་སོགས་རྫོགས་ཆེན་སྙིང་ཐིག་ཆེན་མོའི་རྒྱུད་ལུང་མན་ངག་ཐམས་ཅད་ཀྱི་བཀའ་གཏད་པ་དང་། དགུང་ལོ་བཅོ་བརྒྱད་ནས་ལོ་གྲངས་ཉེར་གཉིས་རིང་ཀློང་ཆེན་སྙིང་ཐིག་རྩ་གསུམ་སྤྱི་དང་བྱེ་བྲག་སོགས་བཀའ་གཏེར་ཟབ་ཆོས་མང་པོའི་བསྙེན་མཚམས་ལ་བཞུགས་ནས་དེ་དག་སོ་སོ་ལ་རྟགས་མཚན་རེ་མ་བྱུང་བ་མེད་ཅེས་གསུངས། དཔལ་ཆེན་འདུས་པའི་སྒྲུབ་ཆེན་སོགས་ལན་མང་འཚོགས་པར་མཛད་པ་དང་། སྙིང་ཐིག་ཡ་བཞི་དང་ཀློང་ཆེན་སྙིང་ཐིག་གི་དབང་ལུང་ཁྲིད་གསུམ་ལན་གྲངས་བཅུ་ལྷག་ཙམ་གནང་བར་མཛད་ཅེས་དམ་པ་གང་གི་རང་རྣམ་དུ་གསལ་བ་བཅས་དཔལ་རྒྱལ་བ་ཞེ་ཆེན་ཕྱོགས་སུ་ཀློང་ཆེན་སྙིང་ཐིག་ཇི་ལྟར་དར་བའི་ཚུལ་ལོ།།
རྒྱུན་གཏོར་ཁྲིགས་སུ་བཀོད་པ།
༄༅། །རྒྱུན་གཏོར་ཁྲིགས་སུ་བཀོད་པ་བཞུགས་སོ།།
རྒྱལ་སྲས་བསྟན་འཛིན་རབ་རྒྱས་ཀྱི་ཡང་སྲིད་འཇིགས་མེད་བསྟན་འཛིན་དབང་པོའི་ཞབས་བརྟན།
ཨོཾ་སྭསྟི། སྲིད་ཞིའི་འཇིགས་བྲལ་ཀུན་བཟང་ཡུམ་གྱི་ཀློང་། །འཕོ་མེད་ཡེ་ཤེས་སྐུ་མཆོག་པདྨ་འབྱུང་། །གསང་གསུམ་མི་ཟད་རྒྱན་གྱི་སྒྱུ་འཕྲུལ་གར།། བསྟན་འཛིན་བྱེ་བའི་དབང་པོར་ཞབས་བརྟན་གསོལ། །ལྗོངས་འདིར་ལུགས་གཉིས་འཁོར་ལོས་བསྒྱུར་བའི་བདག །སྤྱན་རས་གཟིགས་དབང་དཔལ་ལྡན་འབྲུག་པ་ཡི། །ཆོས་ཀྱི་གདུང་ཚོབས་དམ་པ་འགྲོ་བའི་མགོན། །མི་ཤིགས་རྡོ་རྗེའི་ཁྲི་ལ་ཞབས་བརྟན་གསོལ། །དཀོན་མཆོག་རྩ་གསུམ་རྒྱ་མཚོའི་ཐུགས་རྗེ་དང་། །བདག་ཅག་ལྷག་བསམ་སྨོན་པའི་བདེན་མཐུ་ཡིས། །མགོན་ཁྱོད་མཛད་ཕྲིན་ཕྱོགས་བཅུར་རྒྱས་པ་དང་། །ས་གསུམ་ཕན་བདེའི་སྣང་བས་ཁྱབ་གྱུར་ཅིག། །ཅེས་པ་འདི་ནི་སྙིགས་མ་ལྔ་བདོའི་དུས་ཀྱི་མཐར་ཡང་རྒྱལ་སྲས་རིན་པོ་ཆེའི་གང་གི་སྤྲུལ་སྐུ་དངོས་བྱོན་ཡིད་ཆས་ངེས་པའི་མཚན་མ་མང་དུ་མཐོང་བས་སྐྱེ་བ་བཟང་པོར་ཤེས་ནས་བསྟན་འགྲོའི་དཔལ་དུ་ཞབས་པད་བརྟན་ཕྱིར་ཤཱཀྱའི་དགེ་སྦྱོང་གི་རྟགས་ཙམ་འཛིན་པ་འཇིགས་གྲགས་མིང་པས་སྨོན་པ་དགེའོ།། ༈ ཡང་རྒྱལ་སྲས་མཆོག་སྤྲུལ་རིན་པོ་ཆེའི་ཞབས་བརྟན་ནི། ཨོཾ་སྭསྟི། རྣམ་འདྲེན་རྒྱ་མཚོའི་མཁྱེན་བརྩེ་ནུས་པའི་དཔལ། །སྣ་ཚོགས་སྒྱུ་མའི་སྐུར་བསྟན་འགྲོ་བའི་ཁམས། །ཐུགས་རྗེས་འཛིན་པའི་ངོ་མཚར་རབ་རྒྱས་པ།། རྒྱལ་སྲས་བདག་ཉིད་ཆེན་པོར་ཞབས་བརྟན་གསོལ། །མི་མཐུན་འཇིགས་པའི་ཕྱོགས་ལས་རྣམ་པར་རྒྱལ། །འགྱུར་མེད་རྟག་པ་དམ་པའི་མཆོག་བརྙེས་ནས། །བསྟན་འཛིན་མཁས་གྲུབ་རྒྱ་མཚོ་འདུས་པའི་དབུས། །དཔལ་ལྡན་དབང་ཕྱུག་ཆེན་པོར་ཞབས་བརྟན་གསོལ། །མཚན་དཔེ་སྐུ་ཡི་སྣང་བ་ཡུན་དུ་བརྟན། །འགག་མེད་ཚངས་པའི་གསུང་དབྱངས་རྟག་ཏུ་སྒྲོག། །ཡེ་ཤེས་ཐུགས་ཀྱི་གཟིགས་པ་མི་སྒྲིབ་པར། །བསྟན་འགྲོའི་དཔུང་གཉེན་མཆོག་ཏུ་ཞབས་བརྟན་གསོལ། །འཆི་མེད་ཚེ་ཡི་ལྷ་མཆོག་རྣམ་གསུམ་དང་། །འཆི་མེད་རིག་འཛིན་གྲུབ་པའི་ཚོགས་རྣམས་ཀྱིས། །འཆི་མེད་མཆོག་སྦྱིན་བདེན་པས་དམ་པ་ཁྱོད། །འཆི་མེད་གྲུབ་བརྙེས་བསྟན་དོན་མཐར་ཕྱིན་ཤོག །བླ་མ་རྒྱལ་བ་སྲས་བཅས་བྱིན་རླབས་དང་། །གསོལ་བཏབ་རྟེན་འབྲེལ་བསླུ་བ་མེད་པའི་མཐུས། །ཁམས་གསུམ་འགྲོ་མགོན་དཔལ་ལྡན་བླ་མ་ཡི། །ཞབས་པད་བརྟན་ཅིང་མཛད་འཕྲིན་རྒྱས་གྱུར་ཅིག །ཅེས་རབ་འབྱུང་བཅུ་བདུན་པའི་ཆུ་མོ་ལུག་ལོ་ས་ག་ཟླ་བའི་ཡར་ཚེས་བཟང་པོར་རྟ་མགོའི་བུ་སློབ་ཡོངས་ཀྱི་མགྲིན་ཚབ་ཏུ་ཕྲན་བསམ་གཏན་རྡོ་རྗེ་ནས་གསོལ་བ་བཏབ་པ་དགེའོ།།
རྫོང་ཁ་གོང་འཕེལ་ལྷན་ཚོགས།
འབྲུག་རྒྱལ་ཁབ་འདི་ ཕྱི་སྣོད་སའི་རྒྱ་ཚད་ཆུང་རུང་ ཁ་སྐད་མ་འདྲཝ་ ༡༩ ལྷགཔ་ཅིག་ཡོད་པའི་ ཁ་སྐད་ཀྱིས་ཕྱུག་པའི་རྒྱལ་ཁབ་ཅིག་ཨིན། ཁ་སྐད་དེ་ཚུའི་ནང་ལས་ རྫོང་ཁ་འདི་ དུས་རབས་ ༡༢ དེ་ཅིག་ལས་ར་ དཔོན་གྱི་སྒོ་ཁ་དང་དམག་སྡེའི་དྲག་གྲས། ཤེས་ཡོན་ཅན་གྱི་མི་བརྒྱུད། གཞུང་སྐྱོང་དང་བདག་སྐྱོང་ཚུ་གི་ཁ་སྐད་ཅིག་སྦེ་ལག་ལེན་འཐབ་སྟེ་སྡོད་ནུག ཨིན་རུང་ གཞུང་འབྲེལ་ཡི་གུ་དང་ ཁྲིམས་འབྲེལ་ཡིག་ཆ་ཚུ་ག་ར་ ཆོས་སྐད་ཀྱི་ཐོག་ལུ་བྲིས་ཏེ་སྡོད་ནུག དེ་ལས་ སྤྱི་ལོ་ ༡༩༧༡ ལུ་ མི་དབང་འབྲུག་རྒྱལ་གསུམ་པ་ དཔལ་འཇིགས་མེད་རྡོ་རྗེ་དབང་ཕྱུག་མཆོག་གིས་ རྫོང་ཁ་འདི་ འབྲུག་གི་རྒྱལ་ཡོངས་སྐད་ཡིག་སྦེ་གསལ་བསྒྲགས་མཛད་གནང་ནུག དེ་དང་གཅིག་ཁར་ རྫོང་ཁ་ལྷབ་སྦྱང་གི་དཔེ་དེབ་ཚུ་འབྲི་ནི་དང་པར་སྐྲུན་འབད་ནིའི་དོན་ལུ་ ཤེས་རིག་ལྷན་ཁག་འོག་ལུ་ རྫོང་ཁ་གོང་འཕེལ་སྡེ་ཚན་ཅིག་ཡང་གཞི་བཙུགས་གནང་སྟེ་ སློབ་གྲྭ་ཁག་ལས་ཕར་ རྫོང་ཁ་འདི་ སྐད་ཡིག་དང་རྩོམ་རིག་གི་གྲས་ཁར་ སློབ་སྟོན་གྱི་ཆོས་ཚན་ཅིག་སྦེ་འགོ་བཙུགས་གནང་ནུག
རྒྱན་དྲུག་མཆོག་གཉིས་ལ་བསྟོད་པ།
༄༅། །རྒྱན་དྲུག་མཆོག་གཉིས་ལ་བསྟོད་པ་བཞུགས་སོ།།
འབྲུག་སྨྱོ་རྫས་བཀག་འཛིན་དབང་འཛིན།
འབྲུག་སྨྱོ་རྫས་བཀག་འཛིན་དབང་འཛིན་དེ་གིས་ ད་ལྟོ་ཚུན་ཚོད་ཀྱི་བར་ན་ སློབ་གྲྭ་གྱངས་ཁ་མ་ཆོདཔ་ཅིག་གི་སློབ་དཔོན་ཚུ་ལུ་ གཞི་རྟེན་སྨྱོ་རྫས་དང་ཏམ་ཁུ་བཀག་འཛིན་དང་འབྲེལ་བའི་ཤེས་ཡོན་སློབ་སྦྱོང་བྱིན་ནི་ཡོད། དེ་བཟུམ་སྦེ་ སྨྱོ་རྫས་ལུ་ལང་ཤོར་ཐལ་མི་དེ་ཚུ་ལུ་ཡང་ སྨན་བཅོས་བྱིན་ནི་ལ་སོགས་པའི་ རྒྱབ་སྐྱོར་དང་ཞབས་ཏོག་ཚུ་ འཕྲོ་མཐུད་དེ་ར་འབད་དེ་འདུག།
དཔལ་ལྡན་འབྲུག་པའི་སོ་ཐར་སྡོམ་བརྒྱུད་ཀྱི་གསོལ་འདེབས།
༄༅། །སོ་ཐར་སྡོམ་བརྒྱུད་ཀྱི་གསོལ་འདེབས་དྲི་ཟའི་ཕང་འགྲོ་ཞེས་བྱ་བ་བཞུགས་སོ།།
ཨ་ཞེ་སྣང་ས་འོད་འབུམ་གྱི་རྣམ་ཐར།
༉ ཨ་ཞེ་སྣང་ས་ཟེར་མི་འདི་ མཁའ་འགྲོ་མའི་ལུང་བསྟན་ཡོད་མི་ཅིག་ཨིནམ་མ་ཚད་ རྗེ་བཙུན་སྒྲོལ་མའི་ཐུགས་ལས་འཁྲུངས་པའི་སྐྱེས་བུ་དམ་པ་ཅིག་འབདཝ་ལས་ མོ་གི་རྣམ་ཐར་དེ་ འབྲུག་དང་བོད་གཉིས་ལུ་ ག་ཅི་དེ་ཡོངས་གྲགས་ཡོདཔ་དང་ ཨ་ཞེ་སྣང་སའི་རྣམ་ཐར་དེ་པར་རི་སྲུང་དེབ་སྦེ་ཡང་ག་ཅི་དེ་ བློ་ཚིག་སྤྲོ་བ་ཆེ་ཏོག་ཏོ་སྦེ་ དཔེ་སྐྲུན་འབད་དེ་འདུག། ཨ་ཞེ་སྣང་ས་གི་པར་རི་སྲུང་དེབ་ (གནམ་ལོ་མེད་ དབྱིན་ལོ་མེད་ཤོག་གྲངས་༡-༥༤) ནང་ཨ་ཞེ་སྣང་ས་འོད་འབུམ་དེ་ བོད་ཁ་བ་ཅན་གྱི་ལྗོངས་ལུ་ གཡུས་ལྗང་ཕད་ཁུང་ཟེར་སར་ ཡབ་ཀུན་བཟང་བདེ་ཆེན་དང་ ཡུམ་མྱང་ཚ་གསལ་སྒྲོན་གཉིས་ཀྱི་སྲསམོ་སྦེ་ ས་ཕོ་རྟ་ལོ་སྤྲེལ་ཟླའི་ཚེས་བཅུ་ཐམ་ རེས་གཟའ་ཕུར་བུ་ལུ་སྐུ་འཁྲུངས་ནུག།
དུས་ཚོད་དེ་ལས་འགོ་བཙུགས་ཏེ་ ཨ་ཞེ་མོ་རའི་སྐུ་ཚེ་ཧྲིལ་བུམ་དམ་པའི་ཆོས་ཡང་དག་པ་ཅིག་བསྒྲུབ་ནིའི་ཐུགས་ཐག་བཅད་དེ་ དམ་པའི་ཆོས་འབད་བར་འགྱོ་ནི་སྐོར་ལས་ མོ་རའི་གཉེན་གྲོགས་དཔོན་གྲགས་པ་བསམ་གྲུབ་ལུ་ཞུ་ནུག། ཨིན་རུང་དཔོན་ཡབ་སྲས་དང་ཨ་ཞེམོ་ ཨ་ནི་སྙེད་མོ་གིས་བཟོད་གསོལ་ཕུལ་ཏེ་ ཤུལ་ལས་ནཱི་བཟུམ་མའི་བྱ་སྤྱོད་མི་འབད་ཟེར་བའི་དམ་བཅའ་ཕུལ་བའི་ཁར་ ལྷག་པར་དུ་མོ་རའི་སྲས་ཀྱི་ཁ་དང་གདོང་ལུ་གཟིགས་ཏེ་ ཕོ་བྲང་ནང་བཞུགས་པའི་མཐའ་མར་ ཨ་ཞེ་མོ་རའི་ཡབ་དང་ཡུམ་དྲན་ཏེ་ གཡུས་ཁར་བྱོནམ་ད་ཡབ་དང་ཡུམ་མཇལ་ཏེ་ ག་ཅི་དེ་སེམས་དགའ་ནུག། ཨ་ཞེ་མོ་རའི་སྐུ་ཚེ་སྔོན་མའི་འཕྲོ་དང་མཁའ་འགྲོ་གི་ལུང་བསྟན་དུས་ལུ་བབས་ཏེ་ བླམ་ཤཀྱཱ་རྒྱལ་མཚན་ཞབས་ཀྱི་སར་བཅར་ཏེ་ ཆོས་ཞུ་སྒྲུབ་པ་གནང་སྦེ་བཞུགསཔ་ད་ ཡབ་རྒྱལ་པོ་དང་སྲས་གྲགས་པ་བསམ་གྲུབ་ཀྱིས་གོཝ་ལས་ དམག་ཆས་བསྒྲིགས་ཏེ་བླམ་དང་ཨ་ཞེ་བཀྲོངས་ནི་དོན་ལུ་དམག་དྲངས་ནུག། རི་ནང་དཔོན་པོའི་དམག་གིས་བླམ་དང་ཨ་ཞེ་གསད་ནི་སྦེ་དཔའ་རྟགས་བླུགས་ནི་འབདཝ་ད་ བླམ་དང་ཨ་ཞེ་གིས་གནམ་ཁར་ཕུར་ཏེ་བཞུགསཔ་ད་ དཔོན་ཡབ་སྲས་དང་དམག་རོགས་ག་ར་ ཁོང་གིས་འབདམི་ལཱ་ལུ་འགྱོད་པ་བསྐྱེད་དེ་ བཤགས་པ་ཕུལཝ་ད་ ཨ་ཞེ་སྣང་ས་དང་བླམ་དེ་གིས་ཡང་བཤགས་པ་བཞེས་ཏེ་ དཔོན་ཡབ་སྲས་དང་དམག་རོགསཔ་ཚུ་ག་ར་བློ་སེམས་ཆོས་ལུ་གྱུར་ཚུགསཔ་སྦེ་བཟོ་གནངམ་སྦེ་བཀོད་དེ་འདུག།
རྒྱབ་རྟེན།
འཁྲབ་རྩེདཔ་ མགོནམ་རྡོ་རྗེ།
མགོནམ་རྡོ་རྗེ་ཁོ་ར་ འཁྲབ་རྩེད་འབད་ནིའི་ལྕོགས་གྲུབ་ཚུ་ ཆུང་ཀུ་སྦེ་སྡོད་པའི་བསྒང་ལས་ར་ཡོདཔ་སྦེ་བཤད་ནི་འུདག། དེ་ཡང་ ཁོ་ར་ནུརབུ་ལྡིང་སློབ་གྲྭ་བར་མ་ནང་ སློབ་རིམ་གཉིས་པ་སྦེ་སྡོདཔ་ད མར་ཅེནཊ་ ཨོཕ་ ཝི་ནའེསི་ (merchant of venice) ཟེར་མི་འཁྲབ་སྲུང་འདི་ནང་ལུ་བཅའ་མར་གཏོགས་ནུག། སྤྱི་ལོ་ ༡༩༨༩ གི་ལོ་ལུ་ ལས་སྐྱིད་ཐང་སློབ་གྲྭ་ནང་ལུ་ རྒྱལ་སྲས་དྲི་མེད་ཀུན་ལྡན་གྱི་འཁྲབ་སྲུང་གི་འཁྲབ་སྟོན་གྱི་འགོ་འདྲེན་པ་འབད་ཡོདཔ་མ་ཚད་ འཁྲབ་རྩེདཔ་སྦེ་ཡང་བརྩེས་ནུག། དེ་ལས་ ཤེས་རབ་རྩེ་མཐོ་རིམ་སློབ་གྲྭ་ནང་ལུ་སྡོདཔ་ད་ ཚོང་དཔོན་ནོར་བུ་བཟང་པོའི་འཁྲབ་སྟོན་ནང་ ཚོང་དཔོན་ནོར་བུ་བཟང་པོ་སྦེ་བརྩེས་ནུག། དེ་གི་ཤུལ་ལས་ རོ་མིའོ་དང་ཇུ་ལེཊ་ (Romeo and  Juliet) ཟེར་མི་ ཕྱི་རྒྱལ་གྱི་སྐད་གྲགས་ཅན་གྱི་འཁྲབ་སྲུང་འདི་ རྫོང་ཁའི་ནང་སྐད་སྒྱུར་འབད་ནུག། དེ་ཡང་ ང་བཅས་རའི་འབྲུག་གི་སྐབས་དོན་ལྟར་དུ་ སྐད་སྒྱུར་འབད་མི་འདི་ དོན་ཚན་ རང་གྲོལ་དང་དབྱངས་སྒྲོན་ཟེར་བཞག་ནུག།ཁོ་གིས་ སྐད་སྒྱུར་འབད་ཡོད་པའི་འཁྲབ་སྲུང་འདི་སྤྱི་ལོ་ ༢༠༠༠ གྱི་ལོ་ལུ་ ནོར་གླིང་སྒྲ་དབྱངས་ཀྱིས་གློག་བརྙན་སྦེ་བཟོ་སྐྲུན་འབད་ནུག། སྤྱི་ལོ་ ༢༠༡༣ གྱི་ལོ་ལུ་  ནོར་གླིང་གིས་བཟོ་སྐྲུན་འབད་མི་ བྱ་བ་ཟེར་བའི་འཁྲབ་སྲུང་འདི་གི་ སྲུང་འབྲི་མི་དང་བཀོད་ཁྱབ་འབད་མི་ཅིག་ཨིན།
རྟ་མགྲིན་གྱི་སྨོན་ལམ།
༄༅། །སྨོན་ལམ་ཉུང་འདུས་བདེ་ཆེན་བཅུད་ལེན་ཞེས་བྱ་བ་བཞུགས་སོ།།
དཀར་བརྒྱུད་ཕྱག་མཆོད།
༄༅། །དཀར་བརྒྱུད་ཕྱག་མཆོད་བཞུགས་སོ།།
སྨོན་ལམ་མཧཱ་གུ་རུ།
༄༅། །མཧཱ་གུ་རུའི་སྨོན་ལམ་བཞུགས་སོ།།